Diari Oficial de la Generalitat Valenciana


Sumari del DOGV 4217, del 26-03-2002 (2002/2894)

ORDRE de 15 de març de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions de foment de l'ocupació adreçada a emprenedors.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4217

Data del DOGV
:   26-03-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2894


Data del document
:   15-03-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * empresa individual
    * ajuda a l'ocupació
    * petita empresa
    * creació d'ocupació
    * professió independent
    * suport econòmic
    * mà d'obra femenina
    * dona
    * ajuda pública

ORDRE de 15 de març de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions de foment de l'ocupació adreçada a emprenedors. [2002/X2894]
  
Amb data 25 de gener de 2001 va ser publicada en el Diari Oficial de la Generalitat Valenciana l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors.
  
En compliment del que estableix la disposició addicional primera de l'Ordre de 29 de desembre de 2000 citada, i l'article 47.11 del text refós de la Llei d'Hisenda Publica de la Generalitat Valenciana, i d'acord amb el que estableix la Llei de Pressupostos de la Generalitat, per a l'any 2002, mitjançant aquesta ordre es dóna publicitat a les línies de crèdit i a l'import global màxim destinat a la concessió de les ajudes previstes en les bases que la regulen, per a l'any 2002.
  
Per això, i en virtut de les facultats que em confereix l'article 35 de la Llei de 5/1983, de Govern Valencià, i l'article 47 de la Llei d'Hisenda Pública de la Generalitat Valenciana,
  
ORDENE
  
Article 1
  
Per a l'exercici 2002, i de conformitat amb el que estableix la Llei 10/2001, de 27 de desembre, de Pressupostos de la Generalitat Valenciana per a l'exercici de 2002, les ajudes previstes per l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment d'ocupació adreçades a emprenedors, es finançaran a càrrec del programa 322.10, «Foment de l'Ocupació» del Servei Valencià d'Ocupació i Formació, capítols, línies i imports que a continuació s'assenyalen:
  
a) Les ajudes establides en el títol II de l'Ordre de 29 de desembre citada, amb excepció de la contractació del primer treballador i de les ajudes a microempreses participades per dones, es finançaran a càrrec del capítol IV, codi línia T0212000, amb un import global màxim de 6.000.000 d'euros, dels quals 1.094.800 euros són finançats pel Fons Social Europeu.
  
b) Les ajudes a microempreses participades per dones establides en el títol II de l'Ordre de 29 de desembre citada, es finançaran a càrrec del capítol IV, codi línia T2446000, amb un import global màxim de 250.000 euros finançats pel Fons Social Europeu.
  
c) Les ajudes a la contractació del primer treballador establides en el títol II de l'Ordre de 29 de desembre mencionada, es finançaran a càrrec del capítol IV, codi línia T4156000, amb un import global màxim de 605.000 euros, finançats pel Fons Social Europeu.
  
d) Les ajudes a empreses qualificades com a I + E establides en el títol III de l'Ordre de 29 de desembre citada, es finançaran a càrrec del capítol IV, codi línia T4153000, amb un import global màxim de 975.000 euros.
  
e) Les ajudes de pagament de quotes de Seguretat Social establides en el títol IV de l'Ordre de 29 de desembre mencionada anteriorment, es finançaran a càrrec del capítol IV, codi línia T2943000, amb un import global màxim de 905.000 euros.
  
Article 2
  
Els tipus d'interés dels préstecs acollits al Conveni de Col·laboració financera amb la Conselleria en matèria d'ocupació, que afecten les subvencions financeres previstes en la convocatòria regulada per l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçades a emprenedors, seran els següents per a l'any 2002:
  
a) En préstecs a tipus variable, el tipus nominal màxim serà del MIBOR o EURIBOR + 2 punts.
  
b) En préstecs a tipus fix, el tipus nominal màxim estarà en funció dels anys de duració del préstec des de la formalització:
  
1. En préstecs amb duració fins a 5 anys inclusivament, el tipus nominal màxim aplicable serà del 7%.
  
2. En préstecs amb duració de més de 5 anys fins a 8 inclusivament, el tipus nominal màxim aplicable serà del 7,6%.
  
3. En préstecs amb duració de més de 8 anys, el tipus nominal màxim aplicable serà del 8%.
  
Els fluxos de subvenció, d'acord amb les característiques concretes dels préstecs, s'actualitzaran al moment de l'operació al tipus del 5% anual.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 de març de 2002
  
El conseller d'Economia, Hisenda i Ocupació,